**СПОРТНО УЧИЛИЩЕ „ ДИМИТЪР РОХОВ” – СЛИВЕН**

|  |  |  |
| --- | --- | --- |
| **№** | **Задължителна информация** | **Образователни услуги** |
| 1 | Наименование на административната услуга | Приемане на ученици в VI и в VII клас по държавен план-прием в спортните училища |
| 2 | Правно основание за предоставянето на административната услуга /издаването на индивидуалния административен акт. | Закон за предучилищното и училищното образование - чл. 142, ал. 2, чл. 147, чл. 148, чл.149  Наредба №1/30.08.2016 г. за условията и реда за прием и специализирана подготовка на учениците в спортните училища на Министерство на младежта и спорта |
| 3 | Орган, който предоставя административната услуга/издава индивидуалния административен акт. | Директор на Спортно училище „Димитър Рохов“ |
| 4 | Процедура по предоставяне на административната услуга/издаване на индивидуалния административен акт, изисквания и необходими документи. | В спортното училище се приемат ученици в  VI и в VII клас. Учениците се приемат след проверка на способностите им по съответния вид спорт. Ученици, завършили VII клас в спортно училище, които продължават обучението си в VIII клас по същия вид спорт, не полагат изпит за проверка на способностите. Проверката на способностите се осъществява чрез приемен изпит, който включва тестове за прием на ученици в спортните училища. Кандидатите имат право да положат приемен изпит по един или два вида спорт. Тестовете се утвърждават от министъра на младежта и спорта. Приемният изпит за съответния вид спорт се полага в два последователни работни дни в периода 21-30 юни.   1. през първия ден се извършват предвидените измервания от лекар, както и тестовете за оценка на концентрацията, психическата устойчивост и спортно- техническите умения по вида спорт; 2. през втория ден се провеждат тестовете за оценка на нивото на развитие на двигателните качества.   Директорът на училището назначава със заповед комисии за:   1. приемане на документите на кандидатите, осигуряване на съоръженията и документацията за провеждане на изпита;   2.провеждане на приемния изпит по съответния вид спорт;  3.класиране на кандидатите.  Кандидатите за прием в спортните училища подават до директора на училището в срок от 20 май до 20 юни следните документи:   1. заявление по образец, подписано от родителя/настойника и ученика, в което е заявен редът на желанията за допускане до приемните изпити по видовете спорт; 2. копие на ученическа книжка за съответната учебна година, заверено от родителя/настойника и/или кандидата или друг документ, удостоверяващ, че детето е ученик в съответния клас през учебната година; 3. медицинско свидетелство, издадено от личния лекар; 4. застрахователна полица "Злополука" за дните на приемния изпит.   Към документите се представят в оригинал акт за раждане и ученическата книжка за съответната учебна година на кандидата или друг документ, удостоверяващ, че детето е ученик в съответния клас през учебната година. След справка документите в оригинал се връщат на кандидата.  Класирането на кандидатите се извършва за всеки вид спорт поотделно по низходящ ред на получения сбор точки от тестовете и съобразно реда на желанията. В класирането участват кандидатите, успешно положили приемния изпит. За успешно положен се счита приемният изпит, по който кандидатът е получил сбор от точки не по-малък от сбора на точките от интегралната оценка за прием по съответния вид спорт от тестовете за прием на ученици в спортните училища. Ученици могат да се приемат/преместват при същите условия при наличие на незаети и освободени през учебната година места. |
| 5 | Начини на заявяване на услугата. | В определения срок за прием на документи в присъствието на член на комисията се попълват и подават необходимите документи. |
| 6 | Информация за предоставяне на услугата по електронен път | Услугата не се предоставя по електронен път |
| 7 | Срок на действие на документа /индивидуалния административен акт. | За съответната учебна година |
| 8 | Такси или цени | Не се дължат такси |
| 9 | Орган, осъществяващ контрол върху дейността на органа по предоставянето на услугата. | Регионално управление на образованието  Министерство на образованието и науката |
| 10 | Ред, включително срокове за обжалване на действията на органа по предоставянето на услугата. | Отказът за записване се обжалва по реда на Административнопроцесуалния кодекс |
| 12 | Електронен адрес за предложения във връзка с услугата. | sport\_sliven@abv.bg |
| 13 | Начини на получаване на резултата от услугата. | Лично или чрез пълномощник |